# Ursula von der Leyen

Ursula von der Leyen|  (2024)  |
| Biografía |
| Nacemento | (de) Ursula Gertrud Albrecht  8 de outubro de 1958  (67 anos) Ixelles
 |
|  |
|  13ª Presidente da Comisión Europea  |
|  1 de decembro de 2019 – ← Jean-Claude Juncker  |
|  Membro do Bundestag  |
|  24 de outubro de 2017 – 31 de xullo de 2019 – Ingrid Pahlmann → Lexislatura: 19th German Bundestag (en)  |
|  Federal Minister of Defence (en)  |
|  17 de decembro de 2013 – 17 de xullo de 2019 ← Thomas de Maizière – Annegret Kramp-Karrenbauer → |
|  Membro do Bundestag  |
|  22 de outubro de 2013 – 24 de outubro de 2017 Lexislatura: 18th German Bundestag (en)  |
|  Federal Minister of Labour and Social Affairs (en)  |
|  30 de novembro de 2009 – 17 de decembro de 2013 ← Franz Josef Jung – Andrea Nahles → |
|  Membro do Bundestag  |
|  27 de outubro de 2009 – 22 de outubro de 2013 Lexislatura: 17th German Bundestag (en)  |
|  Federal Minister for Education, Family Affairs, Senior Citizens, Women and Youth (en)  |
|  22 de novembro de 2005 – 30 de novembro de 2009 ← Renate Schmidt – Kristina Schröder → Membro do gabinete: Primeiro Gabinete Merkel (pt)  |
|  Member of the Landtag of Lower Saxony (en)  |
|  4 de marzo de 2003 – 7 de decembro de 2005 Lexislatura: 15th Landtag of Lower Saxony (en)  |
|  Ministro dos assuntos sociais (pt)  |
|  4 de marzo de 2003 – 6 de decembro de 2005 ← Gitta Trauernicht – Mechthild Ross-Luttmann →  |
|  |
| Datos persoais |
| Outros nomes | Rose Ladson  |
| Residencia | Beinhorn (en)  Edificio Berlaymont  |
| Relixión | Luteranismo  |
| Educación | Hannover Medical School (en)    London School of Economics   Universidade de Münster   Universidade de Gotinga   European School, Brussels I (en)    |
| Altura | 161 cm  |
| Actividade |
| Lugar de traballo  | Hannover Berlín Bruxelas  |
| Ocupación | médica, política, xinete  |
| Empregador | Hannover Medical School (en)  (1998–2002)  Hannover Medical School (en)  (1988–1992)  |
| Partido político | Unión Demócrata Cristiá de Alemaña (1990–)  |
| Membro de | European Union Parliamentary Group in the German Bundestag (en)  Segundo Gabinete Merkel (pt)  Terceiro Gabinete Merkel (pt)  Primeiro Gabinete Merkel (pt)  Europa-Union Deutschland (en)  Quarto Gabinete Merkel (pt)   |
| Deporte | deporte ecuestre  |
| Participou en |
|  |
| 16 de xaneiro de 2023 | Encontro Anual do Foro Económico Mundial de 2023  |
| 20 de xaneiro de 2020 | Encontro Anual do Foro Económico Mundial de 2020  |
| 22 de xaneiro de 2019 | Encontro Anual do Foro Económico Mundial de 2019  |
| 7 de xuño de 2018 | 2018 Bilderberg Conference (en)  |
| 23 de xaneiro de 2018 | Encontro Anual do Foro Económico Mundial de 2018  |
| 12 de febreiro de 2017 | Eleição presidencial da Alemanha de 2017 (pt)  |
| 17 de xaneiro de 2017 | Encontro Anual do Foro Económico Mundial de 2017  |
| 9 de xuño de 2016 | 2016 Bilderberg Conference (en)  |
| 11 de xuño de 2015 | 2015 Bilderberg Conference (en)  |
| 21 de xaneiro de 2015 | Encontro Anual do Foro Económico Mundial de 2015  |
| 23 de xaneiro de 2013 | Encontro Anual do Foro Económico Mundial de 2013  |
| 18 de marzo de 2012 | Eleição presidencial da Alemanha de 2012 (pt)  |
| 30 de xuño de 2010 | Eleição presidencial na Alemanha em 2010 (pt)  |
| 23 de maio de 2009 | eleccións presidenciais de Alemaña de 2009  |
|  | list of participants in the coalition talks between the CDU/CSU and SPD in 2013 (en)   |
|  |
| Obra |
| Arquivos en | * Archive for Christian Democratic Policy (en)  [ 01-888]
 |
| Familia |
| Familia | Von der Leyen (en)   |
| Cónxuxe | Heiko von der Leyen (1986–)  |
| Fillos | David von der Leyen, Sophie von der Leyen, Maria Donata von der Leyen, Johanna von der Leyen, Victoria von der Leyen, Egmont von der Leyen, Gracia von der Leyen  |
| Pais | Ernst Albrecht   e Adele Albrecht  |
| Irmáns | Hans-Holger Albrecht  |
| Parentes | George Alexander Albrecht, tío  |
| Premios |
| * (15 de xullo de 2026)  Order of Europe (en)
* (2025)  Premio Carlomagno
* (25 de xaneiro de 2024)  Order of Saint Panteleimon (en)
* (9 de xuño de 2023)  doutor honorário da Université Toulouse-I-Capitole (pt)
* (23 de agosto de 2022)  Orde do Príncipe Iaroslav o Sabio, 1° grao
* (2022)  Time 100
* (2022)  100 Mulleres da BBC
* (2021)  language adulterator award (en)
* (2017)  BigBrotherAwards
* (2014)  language adulterator award (en)
* (2009)  BigBrotherAwards
* National Order of Mali (en)
* Knight Grand Cross of the Order for Merits to Lithuania (en)
 |
|  **Sinatura**   |
|

---

 |
|  Voz: Ursula von der Leyen (*lingua inglesa*)  |
|        |

**Ursula Gertrud von der Leyen**, nada como **Ursula Gertrud Albrecht** en Ixelles, Bruxelas, o 8 de outubro de 1958, é unha política alemá, presidenta da Comisión Europea dende 2019. Von der Leyen está afiliada á Unión Demócrata Cristiá (CDU), partido de centro-dereita do cal é unha das vicepresidentas. Foi a primeira muller no cargo de ministra de Defensa de Alemaña, entre 2013 e 2019, despois de liderar os ministerios de Traballo e Asuntos Sociais, entre 2009 e 2013, e de Familia, Terceira Idade, Mulleres e Xuventude, entre 2005 e 2009. É luterana e licenciada en economía e doutora en medicina.

En 2 de xullo de 2019, en concorrencia coas eleccións europeas de maio, o Consello Europeo nomeou von der Leyen presidenta da Comisión Europea, decisión que veu ser aprobada polo Parlamento Europeo o 16 de xullo. Von der Leyen, a primeira muller que foi nomeada para o cargo, asumiu as funcións o 1 de novembro de 2019.

## Traxectoria

### Familia, educación e profesión

Ursula von der Leyen naceu o 8 de outubro de 1958, en Ixelles, Bruxelas, onde viviu ata aos 13 anos. É descendente do Barón Ludwig Knoop, fabricante de panos da cidade de Bremen e empresario de éxito do século XIX. É filla de Heidi Adele Albrecht e de Ernst Albrecht. Creceu con cinco irmáns e unha irmá e, entre 1964 a 1971, asistiu á Escola Europea de Bruxelas I, institución en que estudan moitos fillos de funcionarios comunitarios en Bruxelas. O seu pai foi un dos primeiros funcionarios públicos das institucións europeas, a partir de 1958. Entre 1976 e 1990, o seu pai foi ministro-presidente do estado da Baixa Saxonia.

En 1971, a familia mudouse a Lehrte, na rexión alemá de Hannover, cando o seu pai pasou a ser director executivo da empresa alimentaria Bahlsen. En 1976, rematou o ensino secundario en Lehrte, pasando no exame final (*Abitur*) en matemáticas e ciencias. Proseguiu estudando economía, entre 1977 e 1980, nas universidades de Göttingen e Münster. Entre 1978 e 1979, no auxe da ameaza de grupos terroristas comunistas na Alemaña Occidental e dada a notoriedade do seu pai, este enviouna a Londres, onde se matriculou na London School of Economics. Alí empregou o pseudónimo de Rose Ladson e tivo protección de Scotland Yard.)

A partir de 1980 e durante sete anos, estudou medicina na Facultade de Medicina de Hannover. Presentou a súa tese de doutoramento en 1991. Foi acusada de plaxio na tese. Traballou como médica axudante na maternidade da Universidade de Hannover entre 1988 e 1992. Entre 1992 e 1996, viviu en Stanford, California, onde volveu a estudar economía. Ao regresar a Alemaña, foi investigadora axudante en medicina social, facendo investigacións sobre o sistema de saúde no departamento de epidemioloxía da Facultade de Medicina de Hannover, de 1998 a 2002.

### Carreira política

En marzo de 2003, foi elixida para o parlamento estatal da Baixa Saxonia; en novembro de 2005, foi nomeada ministra de Asuntos Sociais, Mulleres, Familia e Saúde dese estado. En decembro de 2004, converteuse en membro do Consello Federal da CDU, o órgano máis alto do partido conservador. O 17 de agosto de 2005, foi nomeada por Angela Merkel para o equipo de competencia da CDU/CSU nas eleccións federais de 2005, nas áreas de familia e saúde. O 22 de novembro do mesmo ano, Ursula von der Leyen foi designada Ministra Federal de Familia, Anciáns, Mulleres e Xuventude pola chanceler Angela Merkel no seu primeiro goberno.

En febreiro de 2007, provocou, debido a algunhas presións de política familiar (como a esixencia dunha enorme expansión de lugares de xardíns de infancia) debates controvertidos sobre a misión da familia. Os ataques viñeron principalmente do seu propio partido e dalgúns representantes do socio de coalición, a CSU. Pola contra, recibiu apoio, no ámbito do debate, do Presidente Federal e dos políticos de partidos da oposición, especialmente da SPD, de parte da economía alemá e dalgúns representantes da igrexa.

### Ministra de Familia

Tralas eleccións federais en Alemaña en 2009, cando os partidos concordaran nun acordo de coalición, Ursula von der Leyen foi, o 28 de outubro de 2009, designada unha vez máis ministra de Familia, no segundo goberno de Angela Merkel.

### Ministra de Traballo e Solidariedade Social

Despois da renuncia do ministro Franz Josef Jung o 27 de novembro de 2009, Ursula von der Leyen asumiu o Ministerio de Traballo e Solidariedade Social, ata o final do período lexislativo en 2013.

Mesmo fóra das súas habilidades ministeriais, no medio da crise do euro, en 28 de agosto de 2011, declarou á televisión pública alemá, ARD, que a crise da zona euro só podería superarse fortalecendo a unión política do continente, coa creación dos "Estados Unidos da Europa". A prensa alemá apuntou a Ursula von der Leyen como unha posíbel sucesora de Angela Merkel.

### Ministra de Defensa

Sede da Comisión Europea en Bruxelas.
Despois das eleccións federais o 22 de setembro de 2013, Ursula von der Leyen foi escollida pola chanceler Angela Merkel como a primeira muller na historia da República Federal de Alemaña a liderar o importante Ministerio de Defensa e, con iso, a Bundeswehr, as Forzas Armadas Alemás.

### Presidenta da Comisión Europea

O 2 de xullo de 2019 o Consello Europeo nomeou a Von der Leyen para o cargo de presidenta da Comisión Europea. O Parlamento Europeo confirmou o seu nome o 16 de xullo de 2019, asumindo as funcións o 1 de novembro de 2019.

|  |  |  |
| --- | --- | --- |
| Predecesor: **Jean-Claude Juncker** |   **Presidenta da Comisión Europea**  2019 - | Sucesor: ' |

## Vida privada

Está casada con Heiko von der Leyen, profesor de medicina, director executivo dunha compañía de enxeñaría médica e membro da familia von der Leyen, unha familia aristocrática de industriais da seda. Coñeceu o seu marido no coro da universidade de Göttingen e teñen 7 fillos: David (1987), Sophie (1989), Donata (1992), as xemelgas Victoria e Johanna (1994), Egmont (1998) e Gracia (1999). Ata o ano 2014 a familia viviu nunha casa preto de Hannover.

## Notas

## Véxase tamén

### Ligazóns externas

* Páxina da Comisión Europea
* Páxina web oficial de Ursula von der Leyen Arquivado 21 de febreiro de 2011 en Wayback Machine. *(en alemán)*